ช่องเวิร์คพอยท์

**ช่องเวิร์คพอยท์** เป็นสถานีโทรทัศน์ภาคพื้นดินระบบดิจิทัล ประเภทบริการธุรกิจระดับชาติ รูปแบบรายการทั่วไป ประเภทความละเอียดมาตรฐาน บริหารงานโดย บริษัท ไทย บรอดคาสติ้ง จำกัด ในเครือเวิร์คพอยท์ เอ็นเทอร์เทนเมนท์ เน้นออกอากาศรายการเกมโชว์และวาไรตี้โชว์เป็นหลัก รวมถึงย้ายรายการที่เวิร์คพอยท์เคยผลิตออกอากาศทางฟรีทีวีในอดีตมาออกอากาศในช่องนี้ด้วย 

ปัจจุบันมีผู้อำนวยการสถานี คือ นายชลากรณ์ ปัญญาโฉม ในฐานะประธานเจ้าหน้าที่บริหารสายงานดิจิทัลของ บมจ.เวิร์คพอยท์

## ประวัติ
ช่องเวิร์คพอยท์เริ่มทดลองออกอากาศโทรทัศน์ผ่านดาวเทียม ตั้งแต่วันที่ 26 กันยายน พ.ศ. 2554 และมีการกำหนดผังรายการอย่างเป็นทางการ ตั้งแต่วันที่ 3 ตุลาคม ปีเดียวกัน โดยเน้นออกอากาศรายการที่เวิร์คพอยท์เคยผลิตออกอากาศทางฟรีทีวีในอดีต เดิมกำหนดยุติระยะทดลองและเริ่มออกอากาศเป็นทางการในวันที่ 1 มกราคม พ.ศ. 2555 แต่เนื่องจากอาคารปฏิบัติการของเวิร์คพอยท์ในจังหวัดปทุมธานี ประสบอุทกภัยครั้งใหญ่ จึงเลื่อนกำหนดการดังกล่าวเป็นวันที่ 20 กุมภาพันธ์ ปีเดียวกัน

ต่อมาในวันที่ 26 ธันวาคม พ.ศ. 2556 บมจ.เวิร์คพอยท์ฯ มอบหมายให้ บริษัท ไทย บรอดคาสติ้ง จำกัด ซึ่งเป็นบริษัทลูก เข้าร่วมประมูลช่องรายการกับคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. สำหรับการออกอากาศโทรทัศน์ภาคพื้นดินระบบดิจิทัล ในประเภทรายการทั่วไป ภาพคมชัดสูง และภาพคมชัดปกติ ผลปรากฏว่า บจก.ไทย บรอดคาสติ้ง ผ่านการประมูลในประเภทภาพคมชัดปกติ หมายเลขช่อง 23 โดยเริ่มทดลองออกอากาศภาคพื้นดิน ตั้งแต่วันที่ 1 เมษายน พ.ศ. 2557 พร้อมกับผู้ประกอบการส่วนมาก

### การปรับช่องหมายเลขและความคมชัด
กสทช. เรียงลำดับโทรทัศน์ระบบจานดาวเทียมและเคเบิล โดยกำหนดให้มี 10 ช่องหมายเลขแรก และตามด้วยช่องทีวีดิจิทัล ซึ่งกล่องจานดาวเทียมพีเอสไอ ช่องเวิร์คพอยท์ อยู่หมายเลข 1 จึงใช้ชื่อว่า "ช่อง 1 เวิร์คพอยท์" ส่วนกล่องดาวเทียมรุ่นอื่น ๆ จะอยู่หมายเลข 33 และระบบดิจิทัลหมายเลข 23 ตั้งแต่วันที่ 1 เมษายน พ.ศ. 2557 - 15 พฤศจิกายน พ.ศ. 2558 ต่อมาตั้งแต่วันที่ 16 พฤศจิกายน พ.ศ. 2558 ในระบบดาวเทียมและเคเบิล ช่องเวิร์คพอยท์อยู่หมายเลข 33 ซึ่งช่องเวิร์คพอยท์ที่อยู่หมายเลข 1 ของกล่องจานดาวเทียมพีเอสไอ ได้นำออกไป

ในประเภทรายการทั่วไป ผลปรากฏว่า บจก.ไทย บรอดคาสติ้ง ผ่านการประมูลในประเภทภาพคมชัดปกติ แต่กล่องจานดาวเทียมพีเอสไอ ได้ออกอากาศช่องเวิร์คพอยท์ในภาพคมชัดสูง กสทช. จึงแจ้งเตือนให้ปรับความคมชัดลง และตั้งแต่วันที่ 2 ธันวาคม พ.ศ. 2558 เป็นต้นไป กสทช. ได้ยกเลิก 10 ช่องหมายเลขแรกของจานดาวเทียม และจัดเรียงช่องเบอร์เดียวทุกระบบ ทุกแพลตฟอร์ม เพื่อไม่ให้ผู้รับชมเกิดความสับสนหมายเลขช่อง ทำให้ช่องเวิร์คพอยท์ถูกบังคับให้ออกอากาศทางช่องหมายเลข 23 ทุกระบบ และส่งผลให้เวิร์คพอยท์ต้องโปรโมทช่องของตัวเองใหม่ว่า "ช่องเวิร์คพอยท์ กดหมายเลข 23"

## รายการข่าว
ช่องเวิร์คพอยท์เริ่มมีรายการข่าวตั้งแต่สมัยอยู่ดาวเทียมตั้งแต่ปี พ.ศ. 2555 โดยว่าจ้างมติชนให้ผลิตรายการ โดยเริ่มออกอากาศวันแรกในวันที่ 6 สิงหาคม พ.ศ. 2555 ต่อมาจึงได้เพิ่มข่าวในช่วงเวลาต่าง ๆ และข่าวต้นชั่วโมงเรื่อย ๆ จนกระทั่งปลายปี พ.ศ. 2558 ช่องเวิร์คพอยท์ต้องการสร้างทีมข่าวเอง จึงได้เรียกคืนเวลารายการข่าวซึ่งเป็นของมติชนทีวีเดิมมาผลิตเองทั้งหมด โดยได้ตั้งทีมข่าว "เวิร์คพอยท์นิวส์" มาผลิตรายการข่าวตั้งแต่ปี พ.ศ. 2559 จนถึงปัจจุบัน ต่อมาในวันที่ 18 พฤศจิกายน พ.ศ. 2562 จึงได้เปิดตัวรายการใหม่ "เวิร์คพอยท์ทูเดย์" ซึ่งเป็นรายการข่าวทางออนไลน์ของทีมข่าวเวิร์คพอยท์นิวส์ ก่อนจะมีการปรับรูปแบบเวิร์คพอยท์นิวส์ขึ้นเป็นสำนักข่าวออนไลน์เต็มรูปแบบในชื่อ "เวิร์คพอยท์ทูเดย์" ในปี พ.ศ. 2563และแยกพื้นที่นำเสนอออกจากทีมข่าวทางโทรทัศน์อยู่แต่เดิมซึ่งต่อมาในวันที่ 8 มกราคม พ.ศ. 2563 เปลี่ยนชื่อเป็น "ข่าวเวิร์คพอยท์ 23" แต่ยังคงทำงานร่วมกันอยู่

### ผู้ประกาศข่าวและผู้รายงานข่าวในปัจจุบันที่มีชื่อเสียง
* กิตติกรณ์ ศิลปดนตรี
* กรกันต์ สุทธิโกเศศ
* ธนภัทร ติรางกูล
* ธนรัชต์ คูสมบัติ
* บรรจง ชีวมงคลกานต์
* ปาณรวัฐ ลิ่มรัตนอาภรณ์
* ภาคภูมิ จงมั่นวัฒนา
* ภูวนาท คุนผลิน
* สมภพ รัตนวลี
* สุภาพชาย บุตรจันทร์
* กาลเวลา เสาเรือน
* นารากร ติยายน
* ประภาศรี สภานนท์
* ปนัดดา วงศ์ผู้ดี
* รินรดา รวีเลิศ
* สุดารัตน์ บุตรพรม
* สุริวิภา กุลตังวัฒนา
* อุมาพร ธำรงวงศ์โสภณ

#### รายการข่าวในปัจจุบันที่มีชื่อเสียง

### ผู้ประกาศข่าวและผู้รายงานข่าวในอดีต
* อาลิซาเบธ แซ๊ดเลอร์ ลีนานุไชย (ปัจจุบันอยู่ทีเอ็นเอ็น ช่อง 16)
* ญาณิน ญาณัชปวีณ (ปัจจุบันอยู่จีเอ็มเอ็ม 25 ในนามสำนักข่าววันนิวส์)
* เบญจพล เชยอรุณ (ปัจจุบันเป็นพิธีกรอิสระ)
* ปิยพัชร์ จิรประเสริฐกุล (ปัจจุบันยุติการทำหน้าที่แล้ว)
* ธนกฤต ชูเชิด (ปัจจุบันยุติการทำหน้าที่แล้ว)
* ณัฐพล เหลืองกนกนวนิช (ปัจจุบันยุติการทำหน้าที่แล้ว)
* อนัญญา โตแสงชัย (ปัจจุบันยุติการทำหน้าที่แล้ว)
* นิศรารัตน์ วิไลลักษณ์ (ปัจจุบันยุติการทำหน้าที่แล้ว)
* วรานนท์ ปัจจัยโค (ปัจจุบันยุติการทำหน้าที่แล้ว)
* ปิยะดา จิระพจชพร (ปัจจุบันยุติการทำหน้าที่แล้ว)
* มรกต แสงทวีป (ปัจจุบันเป็นพิธีกรอิสระ)
* สุจิรา อรุณพิพัฒน์ (ปัจจุบันเป็นพิธีกรอิสระ)
* อคัมย์สิริ สุวรรณศุข (ปัจจุบันยุติการทำหน้าที่แล้ว)
* วรพรรณ ยาคอปเซ่น (ปัจจุบันยุติการทำหน้าที่แล้ว)
* พงษ์พิสุทธิ์ ผิวอ่อน (ปัจจุบันเป็นพิธีกรอิสระ)
* ลลิดา ทองหล่อ (ปัจจุบันยุติการทำหน้าที่แล้ว)
* ฤๅชนก มีแสง (ปัจจุบันยุติการทำหน้าที่แล้ว)
* ไชยา มิตรชัย (ปัจจุบันเป็นนักร้องและพิธีกรอิสระ)
* ศิลป์ รุจิรวนิช (ปัจจุบันยุติการทำหน้าที่แล้ว)
* ดนู ชุตินาวี (ปัจจุบันยุติการทำหน้าที่แล้ว)
* นัฐฐพนท์ ลียะวณิช (ปัจจุบันยุติการทำหน้าที่แล้ว)
* อติชาญ เชิงชวโน (ปัจจุบันยุติการทำหน้าที่แล้ว)
* ชลธิชา อัศวาณิชย์ (ปัจจุบันอยู่ทีเอ็นเอ็น ช่อง 16)
* เกียรติ กิจเจริญ (ปัจจุบันเป็นพิธีกรอิสระ)
* ศิวัฒน์ โชติชัยชรินทร์ (ปัจจุบันเป็นพิธีกรอิสระ)
* คาร์บอน ยุทธนา (ปัจจุบันยุติการทำหน้าที่แล้ว)
* ภรัณยู โรจนวุฒิธรรม (ปัจจุบันเป็นพิธีกรอิสระ)
* สุคนธวา เกิดนิมิตร (ปัจจุบันเป็นนักธุรกิจอิสระ)
* ธัณย์สิตา สุวัชราธนากิตติ์ (ปัจจุบันเป็นพิธีกรอิสระ)
* มงคล สะอาดบุญญพัฒน์ (ปัจจุบันเป็นพิธีกรอิสระ)
* อดินันท์ เหมือนยัง (ปัจจุบันอยู่สำนักข่าวมติชน)
* สุวกรณ์ ผลึกมณฑล (ปัจจุบันยุติการทำหน้าที่แล้ว)
* วาสนา ศรีผ่อง (ปัจจุบันยุติการทำหน้าที่แล้ว)
* ปาณิสรา ข่มอาวุธ (ปัจจุบันยุติการทำหน้าที่แล้ว)
* ปานดวงเนตร กล่อมใจ (ปัจจุบันยุติการทำหน้าที่แล้ว)
* สมศักดิ์ ศรีชุ่ม (ปัจจุบันยุติการทำหน้าที่แล้ว)
* จุรี นุ่มแก้ว (ชื่อเดิม : **ตรัย**) (ปัจจุบันเป็นรองหัวหน้าพรรคประชาธิปัตย์ตามภารกิจฝ่ายสื่อสารองค์กร)
* ชมพูนุช ตัณฑเศรษฐี (ปัจจุบันยุติการทำหน้าที่แล้ว)
* ดนยกฤตย์ แดงหวานปีสีห์ (ปัจจุบันยุติการทำหน้าที่แล้ว)
* ยิ่งศักดิ์ จงเลิศเจษฎาวงศ์ (อาจารย์ยิ่งศักดิ์) (ปัจจุบันอยู่ช่อง 7HDและพิธีกรอิสระ)

## รางวัล
* รางวัลสื่อมวลชนด้านภัยพิบัติดีเด่น ประจำปี 2563 มอบโดย ศูนย์พัฒนาการสื่อสารด้านภัยพิบัติ เมื่อวันที่ 5 พฤศจิกายน 2563
* รางวัลหน่วยงานทำคุณประโยชน์เพื่อสังคม ประจำปี 2563 มอบโดยกระทรวงการพัฒนาสังคมและความมั่นคงของมนุษย์ และสมาคมเพื่อผู้บกพร่องทางจิตแห่งประเทศไทย เมื่อวันที่ 20 สิงหาคม 2563
* รางวัลโทรทัศน์ทองคำ ครั้งที่ 31 ประจำปี 2559 รางวัลสถานีโทรทัศน์ส่งเสริมรายการปกิณกะดีเด่น วันที่ 18 กุมภาพันธ์ 2560 จัดโดยชมรมส่งเสริมโทรทัศน์
* รางวัลดาวเมขลา ประจำปี 2559 ประเภทรางวัลสถานีดิจิทัลยอดเยี่ยม วันที่ 30 มีนาคม 2559
* รางวัลสถานีโทรทัศน์ดิจิทัลที่มีพัฒนาการดีเด่น งานประกาศรางวัล MAYA AWARDS “มายามหาชน 2015” จัดโดย นิตยสาร MAYA CHANNEL วันที่ 9 กันยายน 2558
* รางวัล Creative Entertainment Award ในงานประกาศรางวัล Me Awards 2015 จัดโดยนิตยสาร Me วันที่ 24 กรกฎาคม 2558 
* รางวัลประกาศเกียรติคุณทูตพระพุทธศาสนา วิสาขบูชาโลก ประจำปี 2558 ประเภทสถานีโทรทัศน์ส่งเสริมพระพุทธศาสนา วันที่ 28 พฤษภาคม 2558
* รางวัลราชบัณฑิตยสถานสรรเสริญ รางวัลสถานีโทรทัศน์ที่สนับสนุนผู้ดำเนินรายการโทรทัศน์ซึ่งได้รับรางวัลราชบัณฑิตยสถานสรรเสริญ วันที่ 26 กุมภาพันธ์ 2558
* รางวัล"พิฆเนศวร" รางวัลวิทยุโทรทัศน์แห่งชาติ ครั้งที่ 3 ประจำปี 2557 ประเภทสถานีดิจิทัลทีวียอดเยี่ยม วันที่ 31 กรกฎาคม 2557
* รางวัล Thailand Zocial Awards 2022 Best Brand Performance on Social Media สาขา Broadcasting
* รางวัล Maya Entertain Awards 2022 สาขา สถานีโทรทัศน์วาไรตี้สร้างสรรค์ยอดเยี่ยม ประจำปี 2022

## อ้างอิง

## ดูเพิ่ม
* เวิร์คพอยท์ เอ็นเทอร์เทนเมนท์
* รายชื่อละครโทรทัศน์ทางสถานีโทรทัศน์ช่องเวิร์คพอยท์
* รายชื่อผลงานของเวิร์คพอยท์ เอ็นเทอร์เทนเมนท์

## แหล่งข้อมูลอื่น
* เว็บไซต์อย่างเป็นทางการ


ช่อง
หมวดหมู่:สถานีโทรทัศน์ในประเทศไทย
หมวดหมู่:โทรทัศน์ระบบดิจิทัลในประเทศไทย
หมวดหมู่:สถานีโทรทัศน์ที่เริ่มออกอากาศในปี พ.ศ. 2554